**ПОСЛЕДИЧНЕ РЕЧЕНИЦЕ**

Шта је УЗРОК, а шта ПОСЛЕДИЦА? ( присети се неког историјског догађаја, па одреди узрок и последицу тог догађаја. Када се у односу на сам догађај, временски, дешава узрок, а када последица.)

Прочитај следећи текст и подвуци зависне реченице у којима се износи оно што нужно следи из радње (или исказане особине) главне реченице:

Мила има тако уска стопала да увек тражи одговарајуће ципеле. Пошла је јутрос са Ољом до Атељеа 212 да купе карте за представу и неке занимљиве сандале. Толико су се запричале да су се само судариле са Немањом.

Одговор:

Мила има тако уска стопала **да** увек тражи одговарајуће ципеле. Пошла је јутрос са Ољом до Атељеа 212 да купе карте за представу и неке занимљиве сандале. Толико су се запричале **да** су се само судариле са Немањом.

**Последичне реченице исказују последицу радње или особине која је исказана у зависносложеној реченици. УВЕК ДОЛАЗЕ ПОСЛЕ ГЛАВНЕ РЕЧЕНИЦЕ. ( Не одвајају се запетом.)**

Последичне реченице почињу везником ДА, а у зависносложеној реченици обично постоје прилози: **тако** и **толико**; или показне заменице **такав** и **толики**.

Примери:

* Он тако добро игра кошарку да је већ постао репрезентативац.
* Оне толико причају за време филма да не идем више са њима у биоскоп.
* Он је толики лењивац да ме страшно иритира.

ВЕЖБАЊЕ:

1. Заврши започете реченице водећи рачуна о ономе што проистиче из радње претходне реченице:

Марија тако пева \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дечаци из нашег разреда дуго играју кошарку и тако закуцавају тројке \_\_\_\_\_\_\_\_\_\_\_\_\_\_\_\_

1. По чему се разликују следеће реченице:

Да сам стигао на време, помогао бих ти.

Алекса се толико уморио да је одмах отишао да спава.